రవాణా రంగం జిడిపిలో సుమారు 14%. రష్యా, బెలారస్, కజాఖ్‌స్థాన్ , ఇతర ఆసియా దేశాలు , పశ్చిమ దేశాల మధ్య ట్రాన్సిట్ చాలా పెద్దది.

లాట్వియాలో రిగా, వెంట్స్పిల్స్ , లీపజాలో మూడు పెద్ద ఓడరేవులు ఉన్నాయి. ఈ ఓడ్రేవులను రవాణా కొరకు అధికంగా ఉపయోగిస్తుంది. ఇక్కడ నుండి సగం కార్గో ముడి చమురు , చమురు ఉత్పత్తులు రవాణా చేయబడుతున్నాయి.

రిగీ ఇంటర్నేషనల్ ఎయిర్పోర్ట్ బాల్టిక్ రాష్ట్రాల్లో రద్దీగా ఉన్న విమానాశ్రయం నుండి 2017 లో 6.1 మిలియన్ ప్రయాణీకులు ప్రయాణించారు.30 దేశాల్లో 80 కి పైగా గమ్యస్థానాలకు ఇది నేరుగా విమాన రాకలను కలిగి ఉంది. లీప్యాజ అంతర్జాతీయ విమానాశ్రయం రెగ్యులర్ వాణిజ్య విమానాలను నిర్వహిస్తుంది. ఎయిర్బాలిక్ లాట్వియా జెండా క్యారియర్ వైమానిక సంస్థ, మూడు బాల్టిక్ రాష్ట్రాల్లో కేంద్రాలతో తక్కువ ఖర్చుతో కూడిన క్యారియర్ ఉంది. అయితే రిగాలో లాట్వియాలో ప్రధాన స్థావరం ఉంది.

లాట్వియన్ రైల్వే ప్రధాన నెట్వర్క్‌లో 1,860 కిలోమీటర్లు ఉన్నాయి. వీటిలో 1,826 కిమీ 1,520 మిమీ రష్యన్ గేజ్ రైల్వే ఉంది. వీటిలో 251 కిమీ విద్యుత్తు లైన్‌గా ఉంది. ఇది బాల్టిక్ రాష్ట్రాల్లో అతి పొడవైన రైల్వే నెట్వర్క్. లాట్వియా రైల్వే నెట్వర్క్ ప్రస్తుతం యూరోపియన్ ప్రామాణిక గేజ్ లైన్లకు అనుకూలంగా లేదు. ఏది ఏమైనప్పటికీ హెల్సింకి-టాలిన్-రిగా-కౌనస్-వార్సాతో అనుసంధానిచే రైల్ బాల్టియా రైలు మార్గం నిర్మాణం 2026 లో పూర్తవుతుంది.

లాట్వియాలోని జాతీయ రహదారి నెట్వర్క్ ప్రధాన రహదారుల 1675 కిలోమీటర్లు, 5473 కిలోమీటర్ల ప్రాంతీయ రహదారులు, 
13,064 కిలోమీటర్ల స్థానిక రహదారులను కలిగి ఉంది. లాట్వియాలోని మునిసిపల్ రహదారులు 30,439 కిమీ రోడ్లు, 8,039 కిలోమీటర్ల వీధి మార్గాలు ఉన్నాయి. వీటిలో ఎ 1, (యురోపియన్ మార్గం ఇ 67) వార్సా, టల్లిన్‌లను అనుసంధానిస్తుంది. (యురోపియన్ మార్గం ఇ 22) వెంట్‌స్పిల్స్‌ను, తెరెహోవాలను అనుసంధానిస్తుంది. 2017 గణాంకాలను అనుసరించి లాట్వియాలో 8.03,546 లైసెంస్ పొందిన వాహనాలు ఉన్నాయి.

లాట్వియాలో మూడు పెద్ద జలవిద్యుత్ విద్యుత్ కేంద్రాలు ఉన్నాయి. వీటిలో పిలివిను హెచ్.ఇ.ఎస్. (825ఎం.డబల్యూ), రిగాస్ హెచ్ఎస్ (402 మె.వా.), ెగ్యుమా హెచ్ఎస్ -2 (192 మె.వా.) ఉన్నాయి. ఇటీవలి సంవత్సరాల్లో డజనుకు చెందిన పవనశక్తి క్షేత్రాలు, బయోగ్యాస్ లేదా బయోమాస్ పవర్ స్టేషన్లు లాట్వియాలో నిర్మించబడ్డాయి.

లాట్వియా ఇంకుకల్న్‌స్ భూగర్భ గ్యాస్ నిల్వ సౌకర్యాన్ని నిర్వహిస్తుంది. ఇది ఐరోపాలో అతి పెద్ద భూగర్భ గ్యాస్ నిల్వ కేంద్రాలలో ఒకటి, బాల్టిక్ రాష్ట్రాల్లో ఒకే ఒక్కటిగ ప్రత్యేకత కలిగి ఉంది. భూగర్భ గ్యాస్ నిల్వ కోసం లాట్వియాలోని ఇంకుకాల్స్, ఇతర ప్రాంతాల్లోని ప్రత్యేక భూవిజ్ఞాన పరిస్థితులు అనుకూలంగా ఉంటాయి.

స్వతంత్రం పునరుద్ధరణ 1991
భౌగోళికం
ఆర్ధికం
మౌలిక నిర్మాణాలు